আরও ৫০০ সিসি ক্যামেরার আওতায় হাওড়া স্টেশন, টহলদারিতে সাদা পোশাকের পুলিশ

হাওড়া: অতিরিক্ত নিরাপত্তার (Tight Sucurity) ঘেরাটোপে হাওড়া স্টেশন চত্বর (Howrah Station)। আরও ৫০০ সিসি ক্যামেরা (500 CC Camera) বসছে স্টেশন চত্বরে। এছাড়াও এবার থেকে দিনের পাশাপাশি গভীর রাতেও প্ল্যাটফর্মে টহল দেবে সাদা পোশাকের পুলিশকর্মীরা।

গত ৫ মার্চ এই স্টেশনের ওল্ড কমপ্লেক্সে শিশুকন্যা অপহরণের ঘটনা ঘটে। শিশুটিকে অপহরণ করা হয়েছিল রাজস্থানে। পরে জিআরপির তৎপরতায় শিশুটিকে উদ্ধার করে মায়ের কাছে ফিরিয়ে দেওয়া হয়।

রেল পুলিশের এক কর্তা জানিয়েছেন, শিশুটিকে উদ্ধার করা গেছে। কিন্তু হাওড়া স্টেশনে নিরাপত্তা ব্যবস্থা প্রশ্নের মুখে। যাতে এই ধরনের ঘটনা আর না হয়, তার জন্য হাওড়া স্টেশনে নিরাপত্তা আরও কঠোর করা হয়েছে।

আরও পড়ুন: ৩ দিনের মধ্যেই মজুরি পাবেন ১০০ দিনের কর্মীরা, আশ্বাস ফিরহাদের

হাওড়া জিআরপি (Howrah GRp) সূত্রের খবর, নিউ এবং ওল্ড কমপ্লেক্স মিলিয়ে সাকুল্যে ২৫০টি সি সি ক্যামেরা রয়েছে। শিশুকন্যা অপহরণের তদন্তে নেমে রেল পুলিশের কর্তারা দেখেন, স্টেশনে এমন অনেক জায়গা রয়েছে যেখানে সিসি ক্যামেরা নেই। সেইজায়গাগুলি চিহ্নিতকরণের কাজ শুরু হয়।

রেল পুলিশের ভাষায়, এগুলিকে বলা হয় ‘গ্রে এরিয়া’। চিহ্নিত করা এরকম ৫০০টি জায়গায় নতুন সিসিক্যামেরা বসানো হচ্ছে। ২৪ ঘণ্টা নজরদারি চালাবে এই ক্যামেরাগুলি। অপরাধী সহজেই ধরা পড়বে। পিছনের ওল্ড এবং নিউ কমপ্লেক্সের এন্ট্রি ও এগজিট পয়েন্ট বাড়তি নজরদারির ব্যবস্থা করা হচ্ছে।